அந்தாதிகள் ஆறு (நூல்)
{{notability}}
 '''அந்தாதிகள் ஆறு''' என்பது '''சாரதிதாசன்''' என்னும் கவிஞர் பாடிய 74 நூல்களில் ஒன்று. முந்தைய பாடலின் ஈற்றுப்பகுதி அடுத்த பாடலின் முதலில் வரும்படி [[அந்தாதி]]த் தொடையாக இந்த நூல் தொகுப்பில் உள்ள ஆறு நூல்களும் அமைந்துள்ளன. &lt;ref&gt;கவிஞர் சாரதிதாசன், அந்தாதிகள் ஆறு, ஸிம்ஹாலயா பதிப்பகம், சென்னை 75, 2020&lt;/ref&gt; 
 [[வள்ளலார்]] தெய்வத்தை அருளொளிவடிவமாகக் கண்டு [[விருத்தம்]], [[வெண்பா]], யாப்புகளாலும், [[சிந்து (சிற்றிலக்கியம்)|சிந்து]], [[தாழிசை]] முதலான இசைப்பாடல்களாலும் போற்றிப் பாடியது போன்று, இந்த நூலாசிரியர் சாரதிதாசன் ஆங்காங்கே கோயில் கொண்டுள்ள தெய்வங்களை மரபுவழி வந்த [[வெண்பா]], [[கட்டளைக் கலித்துறை]] யாப்புகளால் போற்றிப் பாடியுள்ளார். 
 
 இவரது பாடல்கள் தெளிவான, எளிய, இனிய தமிழில் அமைந்துள்ளதை அவரது நூல்களுக்கு மதிப்புரை வழங்கிய அறிஞர்கள் &lt;ref&gt;அந்தாதிகள் ஆறு நூலுக்கு புலவர் செ. தட்சிணாமூர்த்தி வழங்கிய அணிந்துரை பக்கம் 7&lt;/ref&gt; &lt;ref&gt;சங்கராச்சாரிய சாமிகள் ‘திருமுகவோலை’ நாள் 19-2-1999, நூல் பக்கம் 5&lt;/ref&gt; பாராட்டியுள்ளனர். இந்த நூலின் பாடல்களில் புராணக் கதைகள் இழையோடுகின்றன. 
 
 இந்தத் தொகுப்புப் பதிப்பில் ஆறு நூல்கள் உள்ளன. அனைத்தும் [[அந்தாதி]] தொடுப்பு கொண்டவை. [[காஞ்சி சங்கர மடம்|காஞ்சி சங்கராச்சாரியார்]] &lt;ref&gt;நாள் 19-02-1999&lt;/ref&gt; முதலான சமயப் பெருமக்களும், புலவர் தெ தட்சிணாமூர்த்தி போன்ற தமிழச் சுவைஞர்களும் இந்த நூலைப் போற்றி மதிப்புரை வழங்கியுள்ளனர். [[சாற்றுக்கவி]]கள் பல இந்த நூலைப் போற்றுகின்றன. நூலின் தலைப்புகள் [[வடமொழி]] [[கிரந்த எழுத்துமுறை|கிரந்த]] எழுத்துக்களைக் கொண்டவையாக இருப்பினும் பாடல்களில் கிரந்த எழுத்துத்துக்கள் யாண்டும் பயன்படுத்தப்படவில்லை. வடசொற்கள் சில தென்படுகின்றன. 
 
 ==ஆசிரியர் சாரதிதாசன்==
 இதன் ஆசிரியர் பெயர் சௌரிராசன். நூல்களில் பதிவேற்றியுள்ள புனைபெயர் சாரதிதாசன். இவர் [[திருவில்லிபுத்தூர்| திருவில்லிபுத்தூரில்]] 1943, ஏப்பிரல், 6-ஆம் நாள் பிறந்தார். தந்தை பெயர் சடகோபய்யங்கார். தாயார் பெயர் செங்கமலம். 
 
 இவரது 74 நூல்களில் 3074 பாடல்கள் உள்ளன என்று அவர் குறிப்பிட்டுள்ளார். 
 
 தமிழ்நிதி &lt;ref&gt;சென்னை, கம்பன் கழகம் வழங்கிய விருது&lt;/ref&gt; மரபு மாமணி &lt;ref&gt;புதுச்சேரிப் பாவலர் பயிற்சிப் பட்டறை மன்றம் வழங்கிய விருது&lt;/ref&gt; போன்றவை இவர் பெற்றுள்ள விருதுகளில் சில.
 
 காந்தி என்னும் தலைப்பில் பாடிய கவியரங்கிற்கு இவர் தலைமை தாங்கியது பற்றித் தினமலர் நாளேடு குறிப்பிடுகிறது.&lt;ref&gt; [https://www.dinamalar.com/news_detail.asp?id=1633460 அக்டோபர் 23, 2016]&lt;/ref&gt;
 
 == ஸ்ரீ ஆனைமுகன் திருவந்தாதி ==
 இது காப்புச்செய்யுள் 1, பாடல்கள் 100, நூற்பயன் கூறும் பாடல் ஒன்று - என்று 103 வெண்பாப் பாடல்களைக் கொண்டது. எடுத்துக்காட்டுக்கு இரண்டு பாடல்கள்: 
 
 :வேறில்லை இங்கே விரும்பும் பிறதெய்வம் 
 :பேறில்லை நின்புகழைப் பேசாமல் - சோறில்லை 
 :நீரில்லை தூங்கும் நிலையில்லை நீயில்லா 
 :ஊரில்லை ஔவியமில் ஓர் (பாடல் 91)
 
 :ஓரானை ஒற்றை மருப்பானைப் பற்பலவாம் 
 :பேரானை யார்க்கும் பெரியானைச் -  சீரானை
 :வெற்றித் திருவானை வேழ முகத்தானை
 :பற்றிப் பணிசெய் பணிந்து (பாடல் 92)
 
 == ஸ்ரீ முருகன் அந்தாதி ==
 காப்புச் செய்யுள் 1, நூற்பயன் 1, ஆகியவற்றுடன் 102 வெண்பாக்ககளைக் கொண்டது இந்த நூல். எடுத்துக்காட்டாக இரண்டு பாடல்கள்:
 :இங்குமில்லை அங்குமில்லை ஈறாறு கையானே 
 :எங்குமில்லை ஈடுனக்கே யாவருமே - கொங்குமலி
 :தாமரைகள் ஆறில் தவழ்ந்த சரவணனே
 :ஏமருசீர் எம்மிறை யே (பாடல் 16)
 
 :ஏகாந்த காக இருந்துனையே யானினைக்க 
 :மோகாந்தம் முற்றும்நீ முன்னழித்துப் - பாகார்ந்த 
 :சொல்லி குறவள்ளி தோள்புணரும் தூயமலை
 :வல்லி சுத!அருள் வாய் (பாடல் 17)
 
 ==ஸ்ரீ கலைமகள் அந்தாதி==
 இந்த நூலில் [[கட்டளைக் கலித்துறை]] யாப்பில் அமைந்த 100 பாடல்களுடன் வெண்பாவாலான காப்புச் செய்யுள் ஒன்றும், நூற்பயன் கூறும் பாடல் ஒன்றும் உள்ளன. எடுத்துக்காட்டுப் பாடல் ஒன்று: 
 
 :புருவம் சிலையாய்ப் பொலியும் அனையே!என் புந்தியிலே 
 :கருவம் நுழையாக் கதியை அருள்வாய்! கலைமகளே! 
 :திருவும் அறிவும் திறனுமே வந்தெனைச் சேருதற்குப் 
 :பருவம் அறிந்து பணிகளை ஆற்றப் பணித்தருளே (பாடல் 94)
 
 ==திருமால் அந்தாதி==
 திருமாலை இந்த நூல் வெண்பாவால் போற்றுகிறது. காப்பு, நூற்பயன் பாடல்களுடன் 102 வெண்பாக்கள் இதில் உள்ளன. எடுத்துக்காட்டுப் பாடல்: 
 
 :புகலாவான் போற்றிப் புகழ்வார்க்கே மற்றோர்க்(கு) 
 :இகலாவான் இண்டைமலரச் செல்வி - அகலாத 
 :தண்டுளவ மார்பன்தன் தாயினால் தாம்பினில்கட்
 :டுண்டபிரான் நற்குணங்கள் ஓது. (பாடல் 31)
 
 ==திருமகள் அந்தாதி==
 102 வெண்பாக்களைக் கொண்டுள்ள இந்த நூலில் காப்பு, நூற்பயன் பாடல்களும் அடங்ஙகும். பாடல் - எடுத்துக்காட்டு: 
 
 :துயரப் பெருவரையைத் தூளாக்கிக் காக்கும் 
 :அயர்வை ஒழித்துள்ள அன்பை - நயந்துதரும் 
 :நாரண நம்பிதன் நாயகியுன் கண்ணோக்கே 
 :தாரணி மீதினில் தான்
 
 == ஸ்ரீ வடிவுடையம்மன் அந்தாதி ==
 சென்னை, திருவொற்றியூர் கோயில் வடிவுடையம்மன்மீது பாடப்பட்ட 100 [[கட்டளைக் கலித்துறை]]ப் படல்களும், காப்பு, குரு வணக்கம், நூற்பயன் கூறும் பாடல்கள் மூன்றும் இதில் உள்ளன. 
 
 :நன்றே நினைக்கவும் நன்றே உரைக்கவும் நற்பணிகள் 
 :ஒன்றே இயற்றவும் உன்னடி யார்கள் உறைவிடம்நான் 
 :சென்றே திளைக்கவும் ஒற்றியூர்த் தேவீ! சிறிதருளாய் 
 :மன்றே நடிப்போன் மனைவீ! வடிவாய்! மரகதமே! (பாடல் 56)
 
 ==மேற்கோள்==
 {{Reflist}}